ক্রিকেট সাউথ আফ্রিকা
ক্রিকেট সাউথ আফ্রিকা () পেশাদার ও সৌখিন - উভয় ধরনের ক্রিকেট খেলায় দক্ষিণ আফ্রিকার সর্বোচ্চ পরিচালনা পরিষদ। প্রকৃতপক্ষে ১৯৯১ সালে এ সংস্থাটি দক্ষিণ আফ্রিকা ইউনাইটেড ক্রিকেট বোর্ড নামে প্রতিষ্ঠিত হয়েছিল। ২৯ জুন, ১৯৯১ তারিখে আন্তর্জাতিক ক্রিকেট কাউন্সিলের সদস্য পদ লাভ করে। জোহানেসবার্গভিত্তিক এ সংস্থার প্রধান নির্বাহী হিসেবে দায়িত্ব পালন করছেন হারুন লরগাত ও দক্ষিণ আফ্রিকা দলের কোচ হিসেবে রয়েছেন রাসেল ডোমিঙ্গো।
আদ্রিয়ান বিরেল
আদ্রিয়ান ভিক্টর অ্যাডি বিরেল (; জন্ম: ৮ ডিসেম্বর, ১৯৬০) কেপ প্রদেশের গ্রাহামসটাউনে জন্মগ্রহণকারী সাবেক দক্ষিণ আফ্রিকান ক্রিকেটার। তিনি প্রথম-শ্রেণীর ক্রিকেটে ইস্টার্ন প্রভিন্স দলের পক্ষে প্রতিনিধিত্ব করেন। আদ্রিয়ান বিরেল মূলতঃ লেগ ব্রেক বোলার হিসেবে দলে খেলেছেন। এছাড়াও তিনি আয়ারল্যান্ড ক্রিকেট দলে কোচের দায়িত্বে ছিলেন। গ্রাহামসটাউনের সেন্ট অ্যান্ড্রুজ কলেজে অধ্যয়ন করেন তিনি।